ประกาศสถาบันเทคโนโลยีป้องกันประเทศ (องค์การมหาชน)ประกาศสถาบันเทคโนโลยีป้องกันประเทศ(องค์การมหาชน)เรื่องโครงสร้างการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสาร[๑] เพื่อให้เป็นไปตามความในมาตรา ๗ (๑), (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่จะให้ประชาชนมีสิทธิเข้าถึงและได้รู้ข้อมูลข่าวสารของราชการในส่วนของสถาบันเทคโนโลยีป้องกันประเทศ(องค์การมหาชน)อันจะนำมาซึ่งข้อเท็จจริงที่ประชาชนสามารถนำไปใช้เพื่อแสดงความเห็นหรือรักษาสิทธิต่างๆ ที่พึงมีพึงได้ สถาบันเทคโนโลยีป้องกันประเทศ (องค์การมหาชน)เห็นเป็นการสมควรประกาศ โครงสร้างและการจัดองค์กรในการดำเนินงาน สรุปอำนาจหน้าที่ที่สำคัญและสถานที่ติดต่อ เพื่อขอรับข้อมูลข่าวสารหรือคำแนะนำ ดังต่อไปนี้๑.โครงสร้างและการจัดองค์กรในการดำเนินงานของสถาบันเทคโนโลยีป้องกันประเทศ (องค์การมหาชน)ประกอบด้วย๑.๑ สำนักบริหารกลางมีหน้าที่ด้านงานธุรการและเลขานุการของคณะกรรมการและผู้อำนวยการรวมทั้งงานด้านกฎหมาย ประกอบด้วย ๒ ส่วน คือ๑.๑.๑ ส่วนเลขานุการ๑.๑.๒ ส่วนกฎหมาย๑.๒ กลุ่มกลยุทธ์มีหน้าที่ด้านกลยุทธ์ นโยบายและแผน การงบประมาณ การประเมินผล การบริหารคุณภาพโดยรวมรวมทั้งงานพัฒนากิจการ การประสานความร่วมมือ การพัฒนาโครงการ และกิจการพิเศษประกอบด้วย ๒ ฝ่าย คือ๑.๒.๑ ฝ่ายนโยบายและแผน๑.๒.๒ ฝ่ายพัฒนากิจการ๑.๓ กลุ่มวิจัยมีหน้าที่ในการศึกษา ค้นคว้า วิจัยและพัฒนา การสร้างต้นแบบยุทโธปกรณ์พัฒนาความรู้ทางวิชาการและประสิทธิภาพการวิจัยและพัฒนาให้แก่นักวิจัยรวมทั้งงานสนับสนุนการวิจัย และพัฒนาในการสร้างต้นแบบยุทโธปกรณ์ตลอดจนการสนับสนุนและการส่งกำลังบำรุงภายในโรงปฏิบัติการวิจัยและพัฒนา ประกอบด้วย๒ ฝ่าย คือ๑.๓.๑ ฝ่ายวิจัยและพัฒนา๑.๓.๒ โรงปฏิบัติการวิจัยและพัฒนา๑.๔ กลุ่มบริหารงานวิจัยมีหน้าที่ในการศึกษาค้นคว้าและพัฒนาด้านการวิศวกรรมระบบการสร้างต้นแบบยุทโธปกรณ์การควบคุมคุณภาพมาตรฐานและความปลอดภัย รวมทั้งงานโครงการวิจัยและพัฒนา ประกอบด้วย๓ ฝ่าย คือ๑.๔.๑ ฝ่ายวิศวกรรมระบบ๑.๔.๒ ฝ่ายมาตรฐานและความปลอดภัย๑.๔.๓ ฝ่ายบริหารโครงการ๑.๕ กลุ่มบริการทางวิชาการและเทคโนโลยีมีหน้าที่ในการวิเคราะห์เทคโนโลยีป้องกันประเทศและเป็นแหล่งข้อมูลด้านเทคโนโลยีป้องกันประเทศให้แก่กระทรวงกลาโหมการจัดทำแผนแม่บทเทคโนโลยีป้องกันประเทศ และรายงานการศึกษาความเป็นไปได้การวิเคราะห์และสังเคราะห์องค์ความรู้ที่ได้จากการวิจัยพัฒนา และปฏิบัติงานภายในองค์กรการผลิตและพัฒนาบุคลากรด้านเทคโนโลยีป้องกันประเทศรวมทั้งการเผยแพร่ข้อมูลด้านเทคโนโลยีป้องกันประเทศการให้บริการทางวิชาการและเทคนิค ตลอดจนการพัฒนาและให้บริการเทคโนโลยีสารสนเทศภายในองค์กรประกอบด้วย ๔ ฝ่าย คือ๑.๕.๑ ฝ่ายวิเคราะห์เทคโนโลยีป้องกันประเทศ๑.๕.๒ ฝ่ายองค์ความรู้ และการเผยแพร่๑.๕.๓ ศูนย์บริการทางวิชาการและเทคนิค๑.๕.๔ ฝ่ายเทคโนโลยีสารสนเทศ๑.๖ กลุ่มสนับสนุนมีหน้าที่ด้านทรัพยากรบุคคล การสนับสนุนองค์กร การส่งกำลังบำรุงและงานอื่น ๆ ที่ไม่อยู่ในหน้าที่และความรับผิดชอบของสำนักหรือกลุ่มประกอบด้วย ๓ฝ่าย คือ๑.๖.๑ ฝ่ายทรัพยากรบุคคล๑.๖.๒ ฝ่ายสนับสนุนองค์กร๑.๖.๓ ฝ่ายส่งกำลังบำรุง๒.สรุปอำนาจหน้าที่ที่สำคัญของสถาบันเทคโนโลยีป้องกันประเทศ (องค์การมหาชน)๒.๑ ศึกษา ค้นคว้า วิจัย และพัฒนาโครงการขนาดใหญ่ด้านยุทโธปกรณ์เทคโนโลยีป้องกันประเทศและดำเนินการอื่นที่เกี่ยวกับหรือต่อเนื่องกับการพัฒนาเทคโนโลยีป้องกันประเทศ๒.๒เป็นศูนย์ข้อมูลความรู้ด้านเทคโนโลยีป้องกันประเทศให้แก่กระทรวงกลาโหมเพื่อใช้ในการกำหนดนโยบายและแผนการพัฒนาวิทยาศาสตร์และเทคโนโลยีป้องกันประเทศ๒.๓ประสานความร่วมมือด้านเทคโนโลยีป้องกันประเทศกับหน่วยงานอื่นของรัฐ สถาบันการศึกษาอื่นที่เกี่ยวข้องและภาคเอกชน ทั้งในประเทศและต่างประเทศ๒.๔ ส่งเสริมและสนับสนุนการฝึกอบรม การค้นคว้าวิจัยและการพัฒนาบุคลากรด้านเทคโนโลยีป้องกันประเทศ๒.๕ เป็นศูนย์กลางในการให้บริการข้อมูลและสารสนเทศด้านเทคโนโลยีป้องกันประเทศและส่งเสริมให้เกิดกิจกรรมทางวิชาการ เพื่อเผยแพร่ความรู้เกี่ยวกับเทคโนโลยีป้องกันประเทศ๓. สถานที่ติดต่อเพื่อขอรับข้อมูลข่าวสารหรือคำแนะนำส่วนกิจการพิเศษ ฝ่ายพัฒนากิจการ กลุ่มกลยุทธ์ ชั้น ๕สถาบันเทคโนโลยีป้องกันประเทศ (องค์การมหาชน) เลขที่ ๔๗/๔๓๓ หมู่ ๓ ตำบลบ้านใหม่อำเภอปากเกร็ด จังหวัดนนทบุรี รหัสไปรษณีย์ ๑๑๑๒๐ หมายเลขโทรศัพท์ติดต่อ๐๒-๙๘๐-๖๖๘๘ ต่อ ๑๖๒๒ ถึง ๑๖๒๔ หรือที่ Web Site: วัน ที่ ๔ กันยายน พ.ศ. ๒๕๖๐พลเอกสมพงศ์ มุกดาสกุลผู้อำนวยการสถาบันเทคโนโลยีป้องกันประเทศพัชรภรณ์/อัญชลี/จัดทำ๑๐ ตุลาคม ๒๕๖๐ปริญสินีย์/ตรวจ๒๗ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๘๐ ง/หน้า ๒๑๖/๕ ตุลาคม ๒๕๖๐